לינסנג אסייתי מנומר

לינסנג אסייתי מנומר (שם מדעי: Prionodon pardicolor) הוא מין של טורף דמוי חתול הנראה כמו גחן, אך שייך דווקא למשפחה ייחודית הקרויה לינסנגים אסייתיים.

תפוצתו בטבע היא בנפאל, סיקים ואסאם שבהודו, חבל בנגל, בהוטן, צפון מינמאר, צפון תאילנד, לאוס, צפון וייטנאם ומחוזות סצ'ואן, יונאן, גוויג'ואו וגואנגשי בסין.

מאפיינים 
הוא חי ביערות הגשם וחי בעיקר בין הענפים השונים. אורכו הממוצע 36–38 ס"מ ומשקלו כ-1.5 קילו, הוא בעל מבנה גוף מוארך וזנבו גדול ושחור בקצהו ובאמצע בעל טבעות לבנות-שחורות. צבע הפרווה צהוב חיוור ומכוסה בכתמים. יש לו טפרים ושיניים חדות והוא קטן מעט מקרוב משפחתו - לינסנג אסייתי מפוספס.

הוא יצור גמיש היודע לנוע בזריזות בין העצים ביער הגשם. הוא יוצא לצוד בחשיכה וניזון מיונקים קטנים, עופות, חרקים, עכבישים ועקרבים ולעיתים גם פירות.

תפוצתו של הלינסנג נרחבת והוא אינו בסכנת הכחדה.

ראו גם
לינסנג אפריקני
לינסנגים אסייתיים
לינסנג אסייתי מפוספס

קישורים חיצוניים

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1842
טקסונים שתוארו בידי בריאן הוטון הודג'סון
לינסנגים אסייתיים
סין: יונקים
הודו: יונקים
נפאל: יונקים
מיאנמר: יונקים
יונקים ביערות הגשם של דרום-מזרח אסיה